UEFA Konferencijska liga
UEFA Konferencijska liga (engleski: UEFA Conference League, skraćeno UECL) jest godišnje takmičenje koje je UEFA započela 2021. za evropske nogometne klubove. Klubovi se kvalificiraju za ovo takmičenje na osnovu svojih rezultata u svojim nacionalnim ligama i kup takmičenjima. Takmičenje je treći rang evropskog klupskog nogometa, nakon Lige prvaka i Evropske lige. Takmičenje je počelo u sezoni 2021/2022, a služi kao najniži nivo postojećeg UEFA-inog takmičenja u Evropskoj ligi, koje bi u grupnoj fazi trebalo biti smanjeno na 32 ekipe. Prvenstveno se takmiče timovi iz nižerangiranih članica UEFA-e. Nijedna ekipa neće se moći kvalificirati direktno, ali takmičenje će se sastojati od 10 ekipa eliminiranih u baražu za Evropsku ligu, a ostatak dolazi iz kvalifikacija za Konferencijsku ligu.